# ZMLUVA O VÝVOZE SEPAROVANÉHO ODPADU

 č.456/2015

podľa §269 ods. 2 zákona č. 513/1991 Zb. Obchodný zákonník v znení neskorších predpisov

**Zmluvné strany**

 Názov: Vysokošpecializovaný odborný ústav geriatrický sv.

 Lukáša v Košiciach n.o.

 Sídlo: Strojárenská 13, 040 01 Košice

 Právna forma: nezisková organizácia poskytujúca všeobecne prospešné služby

 IČO: 31256911

 DIČ: 2021823892

 IČ DPH: SK 2021823892 (nie je platcom DPH)

 Štatutárny zástupca: MUDr. Peter Pavlov, riaditeľ

 Osoba oprávnená jednať

 vo veciach zmluvných: Ing. Martina Oreničová, ekonomická námestníčka

 Bankové spojenie: VÚB a.s.

 SWIFT (BIC) kód banky: SUBASKBX

 IBAN: SK86 0200 00 0000 6013 1512

 Číslo účtu: 60131512/0200

 Telefón: 055 6824111

 Fax: 055 6824206

 E-mail: geriatria@gckosice.sk, orenicova@gckosice.sk

 Adresa na doručovanie písomností

 prostredníctvom pošty: Strojárenská 13, 040 01 Košice

 (ďalej len „pôvodca“)

a

 Názov: KOSIT, a.s

 Sídlo: Rastislavová 98, 043 46 Košice

 Právna forma: a.s.

 IČO: 36 205 214

 DIČ: 2020061461

 IČ DPH: SK2020061461

 Štatutárny zástupca: Ing. Marián Christenko, generálny riaditeľ

 Osoba oprávnená jednať

 vo veciach zmluvných: Mgr. Ľudovít Mihálik, riaditeľ predaja

 Bankové spojenie: Všeobecná úverová banka, a.s.

 SWIFT (BIC) kód banky: SUBASKBX

 IBAN: SK72 0200 0000 0029 0310 8353

 Číslo účtu: 2903108353 / 0200

 Telefón: +421 557270 744

 Fax: +421 55 7270 751

 E-mail: rabatinova@kosit-as.sk

 Adresa na doručovanie písomností

 prostredníctvom pošty: Rastislavová 98, 043 46 Košice

 (ďalej len „vývozca“)

Táto zmluva o vývoze separovaného odberu sa uzatvára ako výsledok verejného obstarávania v zmysle § 3 zákona č.25/2006 Z.z o verejnom obstarávaní a zmene a doplnení niektorých zákonov v znení neskorších predpisov (ďalej len „zákon“). Kupujúci na obstaranie predmetu tejto zmluvy použil postup verejného obstarávania podľa 9 ods. 9 zákona.

**I.**

**VŠEOBECNÉ USTANOVENIA**

1. Táto zmluva upravuje vzťah medzi pôvodcom a vývozcom vo veci  vykonávania priebežného odberu, prepravy a likvidácie separovaného odpadu:
2. 15 01 01 obaly z papiera
3. 15 01 02 obaly z plastov
4. 18 01 04 Odpady, ktorých zber a zneškodňovanie nepodlieha osobitným požiadavkám z hľadiska prevencie nákazy (napr. obväzy, sadrové odtlačky a obväzy, posteľná, bielizeň, jednorazové odevy, plienky )
5. 15 01 07 obaly zo skla
6. 20 01 08 Kuchynský reštauračný odpad
7. Podmienky odberu, prepravy a likvidácie odpadov, ktoré nie sú upravené v tejto zmluve sa riadia zákonom o odpadoch č. 223/2001 Z. z.. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).

**II.**

**PREDMET ZMLUVY**

1. Predmetom tejto zmluvy bude vývoz a likvidácia odpadu v zmysle zákona o odpadoch a vyhlášky MŽP SR č. 284/2001 Z.z. ktorou sa ustanovuje Katalóg odpadov v znení neskorších predpisov na základe objednávok pôvodcu.
2. Frekvencia vývozu odpadu podľa bodu 1 článku I. tejto zmluvy bude vykonávaná v zmysle prílohy č. 1 tejto zmluvy.
3. Pôvodca si vyhradzuje právo zmeniť frekvenciu vývozu jednotlivých odpadov.
4. Vývozca si vyhradzuje právo odmietnuť vývoz odpadu, ktorý nespĺňa kategorizáciu / čl. I., bod 1 zmluvy /, alebo požiadavky definované touto zmluvou , resp. príslušnými právnymi predpismi.
5. Vývozca bude viesť a uchovávať evidenciu o druhoch a množstve odobratých odpadov, ich uskladnení, zhodnotení alebo likvidácii podľa platných právnych predpisov.

**III.**

**MIESTO VÝVOZU ODPADU**

1. Miesto vývozu odpadu: Vysokošpecializovaný odborný ústav geriatrický sv. Lukáša v Košiciach n.o, Strojárenská 13, 040 01 Košice

**IV.**

#### CENY A PLATOBNÉ PODMIENKY

1. Ceny za vývoz odpadu, jeho likvidácia alebo zhodnotenie vrátane dopravy a poskytnutia odpadových nádob sú uvedené v prílohe č.1 Cenník služieb, ktorá tvorí neoddeliteľnú súčasť tejto zmluvy.
2. Platby za služby spojené s predmetom tejto zmluvy budú pôvodcom uhrádzané na základe faktúr vystavených vývozcom.
3. Fakturácia bude vykonávaná 1 krát mesačne pozadu s prihliadnutím na cenotvorbu uvedenú v *Prílohe č.1 / Cenník služieb /* tejto zmluvy , pričom splatnosť faktúr bude 30 dní odo dňa ich doručenia.
4. Vývozca je oprávnený zastaviť vývoz odpadu a plnenie si svojich povinností vyplývajúcich z tejto zmluvy, pokiaľ pôvodca bude v omeškaní s úhradou čo i len jednej faktúry po dobu dlhšiu ako 90 dní.

**V.**

**PRÁVA A POVINNOSTI ZMLUVNÝCH STRÁN**

1. Vývoz odpadu sa uskutoční v určený deň v rámci príslušného týždňa podľa harmonogramu vývozcu, alebo na základe telefonickej objednávky pôvodcu. Vývozca je potom povinný vykonať vývoz odpadu z určených odpadových nádob najneskôr v priebehu dvoch pracovných dní od oznámenia požiadavky pôvodcu odpadu.
2. Vývozca je pri manipulácii s odpadovými nádobami povinný dodržiavať všetky platné právne normy v oblasti nakladania s odpadmi a zásady bezpečnosti práce.
3. Odpad pôvodcu uložený v odpadových nádobách bude prostredníctvom vývozcu zlikvidovaný (zhodnotený na zariadení na zber odpadu).
4. Pôvodca zodpovedá za to, že nádoby budú obsahovať len tie druhy odpadu, ktoré sú predmetom tejto zmluvy podľa *Prílohy č.1 Cenník služieb* tejto zmluvy. V opačnom prípade nebude vývoz z odpadových nádob s nepovoleným obsahom uskutočnený.
5. Vývozca uskutoční len vývoz odpadu umiestneného v odpadových nádobách, na vývoz ktorých bola uzavretá zmluva.
6. Pôvodca zodpovedá za to, že odpadové nádoby nebudú preťažované.
7. Pôvodca zodpovedá za to, že odpadové nádoby budú prístupné pre vozidlo vývozcu v zmluvne určený deň vývozu.
8. Pôvodca sa zaväzuje za vykonaný vývoz a likvidáciu odpadov uvedených v čl. I bode 1 zmluvy zaplatiť vývozcovi dohodnutú cenu

**VI.**

**PREVZATIE ZODPOVEDNOSTI**

1. Zodpovednosť za manipulovanie s odpadom prevzatým podľa zmluvy prechádza z pôvodcu na vývozcu v deň prevzatia odpadu.

**VII**

**ČAS TRVANIA ZMLUVY**

1. Táto zmluva sa uzatvára na dobu určitú na 36 mesiacov odo dňa nadobudnutia účinnosti tejto zmluvy, od 1.10.2015 – 30.10.2018
2. Platnosť zmluvy zaniká :
* vzájomnou dohodou zmluvných strán;
* výpoveďou ktorejkoľvek zo zmluvných strán bez uvedenia dôvodu. Výpovedná lehota je 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola doručená druhej zmluvnej strane;
* odstúpením od zmluvy.
1. Kupujúci je oprávnený odstúpiť od zmluvy v prípade:
* podstatného porušenia zmluvy vývozcom;
* ak sa začne konkurzné, resp. reštrukturalizačné konanie na majetok vývozcu.
1. Za podstatné porušenie zmluvy predávajúcim sa považuje:
* nedodržanie termínu vývozu dohodnutého v zmluve o viac ako 20 dní;
1. Vývozca je oprávnený odstúpiť od tejto zmluvy v prípade omeškania kupujúceho s úhradou faktúr po dobu dlhšiu ako 90 dní.
2. Odstúpením od zmluvy zmluva zaniká, keď prejav vôle oprávnenej strany odstúpiť od zmluvy je doručený druhej zmluvnej strane.

**VIII.**

**ZÁVEREČNÉ USTANOVENIA**

1. Táto zmluva je platná dňom podpísania zmluvy obidvomi zmluvnými stranami a účinná nasledujúcim dňom po jej zverejnení na webovej stránke pôvodcu.
2. Zmluvu možno doplniť alebo zmeniť len na základe písomnej dohody zmluvných strán.
3. Právne pomery neupravené v tejto zmluve sa riadia príslušnými ustanoveniami Obchodného zákonníka v znení neskorších predpisov.
4. Zmluva je vyhotovená v dvoch exemplároch, z ktorých každá zmluvná strana obdrží po jednom vyhotovení.
5. Zmluvné strany vyhlasujú, že si túto zmluvu riadne prečítali, porozumeli jej obsahu, že zmluva sa zhoduje s ich slobodne a vážne prejavenou vôľou, na znak súhlasu ju vlastnoručne podpísali.

Príloha č.1 Cenník služieb

V Košiciach, dňa .................. V Košiciach, dňa 28.9.2015

............................................................ ...........................................

 MUDr. Peter Pavlov, MPH Ing. Marián Christenko, generálny riaditeľ